CELEX: 32008R0516
Language: el
Date: 2008-06-10 00:00:00
Title: Κανονισμός (ΕΚ) αριθ 516/2008 της Επιτροπής, της 10ης Ιουνίου 2008 , για την τροποποίηση των κανονισμών (ΕΚ) αριθ. 1200/2005, (ΕΚ) αριθ. 184/2007, (ΕΚ) αριθ. 243/2007, (ΕΚ) αριθ. 1142/2007, (ΕΚ) αριθ. 1380/2007 και (ΕΚ) αριθ. 165/2008 όσον αφορά τους όρους χορήγησης άδειας κυκλοφορίας για ορισμένες πρόσθετες ύλες που χρησιμοποιούνται στη διατροφή των ζώων (Κείμενο που παρουσιάζει ενδιαφέρον για τον ΕΟΧ)

11.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 151/3
            
         
      ΚΑΝΟΝΙΣΜΌΣ (ΕΚ) αριθ 516/2008 ΤΗΣ ΕΠΙΤΡΟΠΉΣ
   
   της 10ης Ιουνίου 2008
   για την τροποποίηση των κανονισμών (ΕΚ) αριθ. 1200/2005, (ΕΚ) αριθ. 184/2007, (ΕΚ) αριθ. 243/2007, (ΕΚ) αριθ. 1142/2007, (ΕΚ) αριθ. 1380/2007 και (ΕΚ) αριθ. 165/2008 όσον αφορά τους όρους χορήγησης άδειας κυκλοφορίας για ορισμένες πρόσθετες ύλες που χρησιμοποιούνται στη διατροφή των ζώων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η εταιρεία BASF Aktiengesellschaft υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 με την οποία προτείνεται η αλλαγή της επωνυμίας του κατόχου της άδειας κυκλοφορίας στους κανονισμούς της Επιτροπής (ΕΚ) αριθ. 1200/2005 (2), (ΕΚ) αριθ. 184/2007 (3), (ΕΚ) αριθ. 243/2007 (4), (ΕΚ) αριθ. 1142/2007 (5), (ΕΚ) αριθ. 1380/2007 (6) και (ΕΚ) αριθ. 165/2008 (7).
            
         
               (2)
            
            
               Οι κανονισμοί αυτοί επιτρέπουν τη χρήση ορισμένων πρόσθετων υλών. Η άδεια συνδέεται με τον κάτοχό της. Σε κάθε περίπτωση, ο κάτοχος της άδειας είναι η BASF Aktiengesellschaft.
            
         
               (3)
            
            
               Ο αιτών ισχυρίζεται ότι η εταιρεία BASF Aktiengesellschaft μετονομάστηκε σε BASF SE από τις 14 Ιανουαρίου 2008 και ότι η BASF SE είναι η ίδια επιχείρηση και κατέχει τώρα τα δικαιώματα εμπορίας για τις εν λόγω πρόσθετες ύλες. Ο αιτών υπέβαλε τα κατάλληλα έγγραφα για να στηρίξει τους ισχυρισμούς του.
            
         
               (4)
            
            
               Η προτεινόμενη τροποποίηση των όρων χορήγησης άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ήταν ενημερωμένη για την αίτηση.
            
         
               (5)
            
            
               Για να μπορέσει ο αιτών να εκμεταλλευθεί τα δικαιώματα εμπορίας που έχει με την επωνυμία BASF SE από τις 14 Ιανουαρίου 2008, είναι αναγκαίο να τροποποιηθούν οι όροι χορήγησης άδειας κυκλοφορίας με έναρξη ισχύος από την ημερομηνία αυτή.
            
         
               (6)
            
            
               Ως εκ τούτου, πρέπει να τροποποιηθούν αναλόγως οι κανονισμοί (ΕΚ) αριθ. 1200/2005, (ΕΚ) αριθ. 184/2007, (ΕΚ) αριθ. 243/2007, (ΕΚ) αριθ. 1142/2007, (ΕΚ) αριθ. 1380/2007 και (ΕΚ) αριθ. 165/2008.
            
         
               (7)
            
            
               Είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στο παράρτημα I του κανονισμού (ΕΚ) αριθ. 1200/2005, στη στήλη 2 της καταχώρισης της πρόσθετης ύλης με αριθμό ταυτοποίησης 1, οι λέξεις «BASF Aktiengesellschaft» αντικαθίστανται από τις λέξεις «BASF SE».
   2.   Στο παράρτημα του κανονισμού (ΕΚ) αριθ. 184/2007, στη στήλη 2 της καταχώρισης της πρόσθετης ύλης με αριθμό ταυτοποίησης 4d800, οι λέξεις «BASF Aktiengesellschaft» αντικαθίστανται από τις λέξεις «BASF SE».
   3.   Στο παράρτημα του κανονισμού (ΕΚ) αριθ. 243/2007, στη στήλη 2 της καταχώρισης της πρόσθετης ύλης με αριθμό ταυτοποίησης 4a1600, οι λέξεις «BASF Aktiengesellschaft» αντικαθίστανται από τις λέξεις «BASF SE».
   4.   Στο παράρτημα του κανονισμού (ΕΚ) αριθ. 1142/2007, στη στήλη 2 της καταχώρισης της πρόσθετης ύλης με αριθμό ταυτοποίησης 4a1600, οι λέξεις «BASF Aktiengesellschaft» αντικαθίστανται από τις λέξεις «BASF SE».
   5.   Στο παράρτημα του κανονισμού (ΕΚ) αριθ. 1380/2007, στη στήλη 2 της καταχώρισης της πρόσθετης ύλης με αριθμό ταυτοποίησης 4a62, οι λέξεις «BASF Aktiengesellschaft» αντικαθίστανται από τις λέξεις «BASF SE».
   6.   Στο παράρτημα του κανονισμού (ΕΚ) αριθ. 165/2008, στη στήλη 2 της καταχώρισης της πρόσθετης ύλης με αριθμό ταυτοποίησης 4a1600, οι λέξεις «BASF Aktiengesellschaft» αντικαθίστανται από τις λέξεις «BASF SE».
   Άρθρο 2
   Τα υπάρχοντα αποθέματα που ανταποκρίνονται στις διατάξεις που ίσχυαν πριν από την έναρξη ισχύος του παρόντος κανονισμού μπορούν να εξακολουθήσουν να κυκλοφορούν στην αγορά και να χρησιμοποιούνται έως τις 31 Οκτωβρίου 2008.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 14 Ιανουαρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουνίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  ΕΕ L 195 της 27.7.2005, σ. 6. Κανονισμός όπως τροποποιήθηκε με τον κανονισμό (ΕΚ) αριθ. 1445/2006 (ΕΕ L 271 της 30.9.2006, σ. 22).
   
      (3)  ΕΕ L 63 της 1.3.2007, σ. 1.
   
      (4)  ΕΕ L 73 της 13.3.2007, σ. 4.
   
      (5)  ΕΕ L 256 της 2.10.2007, σ. 20.
   
      (6)  ΕΕ L 309 της 27.11.2007, σ. 21.
   
      (7)  ΕΕ L 50 της 23.2.2008, σ. 8.